**Kulturális mediáció MA záróvizsga tételsor**

**Követelmény**

Az egyes tárgyak tanult ismereteinek szintetizálása az egyes témakörökben, valamint kiegészítése a kulturális gyakorlat mai helyzetének, problémáinak ismeretével további magyar és idegen nyelvű tanulmányok és szakcikkek anyagai, a szakmai gyakorlatok és a mindennapi élet tapasztalatai alapján.

A kulturális mediáció MA szakos hallgató a 4 félév írásbeli dolgozatai, bemutatói (dokumentumok, ppt-k, cikkek, konferencia előadások, poszterbemutatók stb.) anyagainak gyűjteményét is kérésre ún. portfólióként prezentálni tudja.

Amennyiben valamely záróvizsga témakörhöz kapcsolódik a portfóliójából általa egyénileg vagy csoportosan készített anyag, azzal alá tudja támasztani a záróvizsga feleletét.

**A szakmai záróvizsga részei**

1) Szakdolgozat bemutatása és védése

2) Szóbeli felelet a tételsor egy A elméleti és egy B gyakorlati tételéből.

**A záróvizsga eredményének kiszámítása (az alábbi három minősítésből kialakított átlag osztályzat)**

A szakdolgozat jegye

A szakdolgozat védésének jegye

Szóbeli felelet jegye

**Tételsor**

1.a. A közösségi művelődés tevékenységrendszere Magyarországon

1.b. Egy konkrét közművelődési intézmény tevékenységrendszerének bemutatása a szolgáltatási terv logikájára építve

2.a. A közösségi művelődés Kárpát-medencei intézményi és szervezeti hálózatának bemutatása, különös tekintettel a magyarországi közművelődés intézményi és szervezeti rendszerére

2.b. A közösségi művelődés esetpéldája egy szabadon választott európai ország mintáján

3.a. A közművelődés minőségbiztosítását szabályozó jogi háttér és szakmai lehetőségek

3.b. A közművelődési minőség díj pályázat értelmezése egy konkrét közművelődési intézmény valamely közművelődési alapszolgáltatására

4.a. A kulturális kutatások területei, valamint szakirodalmi megalapozottsága és adatforrásai

4.b. Egy konkrét kulturális kutatás forráskeresésének és lehetséges adatforrásainak bemutatása

5.a. A kulturális mediáció fogalmi megközelítése és kapcsolódó meghatározások (multikulturális, interkulturális, interetnikus, kultúraközi kommunikáció, kulturális különbségek)

5.b. A komplex kultúraközvetítő megközelítések lehetséges típusai. Mutasson be egy komplex szemléletű kulturális projektet!

6.a. A nonprofit szektor, szervezetek jellemzői Magyarországon, kitérve a kulturális célú civil szervezetek szerepére, helyzetére

6.b. Egy kulturális célú civil szervezet történetének, tevékenységének elemző bemutatása

7.a. A kulturális és művészeti csoportok vezetésének, mentorálásának, animálásának lehetséges módszerei, sajátosságai

7.b. Egy kulturális vagy művészeti vagy életkori csoport szociometriájának vagy mentorálási folyamatának elemző bemutatása

8.a. Kulturális intézmények és szervezetek működtetésének, menedzselésének alapvető vonásai, a közművelődésben használandó kötelező alapdokumentumok

8.b. Egy kulturális intézmény vagy szervezet üzleti vagy stratégiai tervének elemző bemutatása

9.a. A kulturális örökségek és értékek rendszere hazai és nemzetközi viszonylatban

9.b. Egy település kulturális értéktári munkájának vagy örökségmenedzsmentjének elemző bemutatása

10.a. A kulturális pályázatok és projektek világa, forrásteremtés a kulturális szektorban

10.b. Egy konkrét kulturális pályázat vagy projekt elemző bemutatása, vagy egy kulturális intézmény pályázatokon kívüli forrásteremtési módszereinek elemző bemutatása

11.a. Települések demográfiai és településfelmérési mutatói

11.b. Egy konkrét település jellemzése a településfelmérés módszerei alapján, fejlesztési lehetőségei közösségfejlesztési módszerekkel

12.a. Szervezeti kommunikáció és marketing alapvetései

12.b. Egy kulturális szervezet vagy intézmény kommunikációs és marketing tevékenységének elemző bemutatása